Георгиева, Невена

Невена Николова «Дуня» Георгиева (; 1925-це иень медьковонь 25-це чи, Скопье — 1942-це иень ацамковонь 16-це чи, Нежилово — югославиянь македониянь революционерава, Югославиянь шкасто Пелечиёнксонь Македониясо од ломанень, профсоюзонь ды робочей движениянь тевень теиця; Югославиянь раськень олякстомтома войнань иетнестэ  Скопьень партизанонь 1-це отрядонь партизанка (отрядонтень совась 16 иесэ) ды македононь партизанонь движениясо васенце тейтерява.

 Эрямо кизэ 
Чачсь 1925-це иень медьковонь 25-це чистэ Скопьесэ. Югославиянь партизанонь антифашистской движениясо 1941-це иень умарьковонь 22-це чистэ саезь, зярдо совась Скопьень партизанонь отрядс. 1941-це иень сундерьковсто отрядонть нолдамодо-калавтомадо мейле тусь Велесэв, тосто Струмицав. Лездась Струмицань партизанонь отрядонь тееме 1942-це иень кизна. 1942-це иень панжиковсто оккупационной кирдивийтнень судось заочна ладясь тензэ государстванть каршо тевензэ кис казямо режимс 7 иес пекстамо. 1942-це иень таштамковсто теевсь Димитар Влаховонь лемсэ  партизанонь отрядонь ломанекс.

1942-це иень ацамковонь 16-це чистэ болгаронь полициясь ды болгаронь античетницкой отрядттнэ  Нежиловасо кундызь Георгиева Невенань, кона тюремстэ стакасто ранязель, ды керизь прянзо. Керязь прянть озавтызь колия лангс ды кандызь велетнева, ломанень тандавтнемга, мик стявтызь те прянть велесэнь куншкакуросо вейке кудо ваксс.

 Ледстнемазо 
 Невена Георгиевадо морыть зярыя моросо, ютксост «По поле одат аргати» ды «Пуста останала таја контра чета»
 Георгиева Невенань лемесь максозель Кисела-Вода ды Нежилово эрямо таркатнесэ ушодома школатненень, истя жо Скопьесэ вейсэнь эрямокудонтень.
 Авань парксо теезель мемориальной лазнэ
 1969-це иестэ Кисела-Водень школань кардазсо ды 1978-це иестэ Скопьесэ вейсэнь эрямокудонть вакссо путозельть Георгиева Невенань бюстонзо. 2014-це иестэ кие-бути колызе Невенанень паметникенть вейсэнь эрямокудонть вакссо, 2016-це иестэ салазель омбоце паметникесь Кисела-Водесэ училищанть вакссто.
 2013-це иестэ Нежиловасо панжозель мемориальной лазнэ.

 Артовкст 

 Литературась 
 Стоилко Иваноски-Планински, „Невена Георгиева Дуња“, Скопје, 1998.

Категория:Ломантне ловнома тешкскерьксэнть коряс
Категория:Югославиянь Раськень-олякстома торпингесэ аваломанть
Категория:Югославииянь коммунистт
Категория:Пелевеёнкс Македониянь коммунистт